Lav et referat af nedenstående tekst:

Tekst:
Det var ikke just de kloge beslutninger, der blev truffet af en 38-årig mand på en Harley Davidson i Aalborg natten til onsdag. Han blev spottet af en patrulje i krydset ved Sønderbro og Østre Allé ved Eternitten, da han kom blæsende ad Østre Allé i høj fart. Meget høj fart. Derfor tændte patrulejn for udrykningen og satte hurtigt efter motorcyklen. Men det fik ikke den 38-årige til at sætte farten ned - tværtimod. Han kørte i stedet over for rødt i flere kryds og trak jagten ud, indtil både han og patruljen nåede til krydset ved Dannebrogsgade og Strandvejen i Aalborg Vest. Her ville føreren af motorcyklen køre ind på Fjordmarken, men bagdækket skred ud, og han væltede. Under anholdelsen, hvor den 38-årige blev sigtet for flere færdselsovertrædelser, indrømmede han over for betjentene, at han havde taget kokain, ritalin og andre forskellige stoffer, før han satte sig op på motorcyklen. Han kom med på stationen, hvor en blodprøve skulle bekræfte påstanden.

Referat:
Nordjyllands Politi måtte natten til onsdag sætte efter en fartdjævel på en Harley Davidson, som ignorerede flere røde lyskryds.